b'\n_START_ARTICLE_\nT\xc3\xbc\xc3\xbcbel\n_START_PARAGRAPH_\nT\xc3\xbc\xc3\xbcbel (inglise keeles wall plug) ehk ankur on fiibrist v\xc3\xb5i plastikust (algselt puidust) kinnitusvahend, mis v\xc3\xb5imaldab kasutada kruvi kinnitamist poorsesse v\xc3\xb5i haprasse materjali v\xc3\xb5i kohtadesse, mis ei talu kinnitatud objekti kaalu kruvi otsas. See on seda t\xc3\xbc\xc3\xbcpi ankur, mis v\xc3\xb5imaldab kinnitada kruvi ka betooni sisse.\n_START_SECTION_\nAjalugu\n_START_PARAGRAPH_\nEnne kaubanduslikke t\xc3\xbc\xc3\xbcbleid tehti algselt kinnitused puidust, kuid see n\xc3\xb5udis palju aega ja suurt auku ning seina v\xc3\xb5is ainult teatud koguses puitt\xc3\xbc\xc3\xbcbleid panna. Algse t\xc3\xbc\xc3\xbcbli leiutas John Joseph Rawlings aastal 1911, ning turustas neid nime all Rawlplug. Need t\xc3\xbc\xc3\xbcblid said populaarseks p\xc3\xa4rast Esimest maailmas\xc3\xb5da, t\xc3\xa4nu millele hoiti kokku palju t\xc3\xb6\xc3\xb6aega ehitustel. Rawlings koos oma vennaga viisid l\xc3\xa4bi tuhandeid katsetusi, et leida ideaalne materjal t\xc3\xbc\xc3\xbcbli jaoks. Katsetati palju materjale, n\xc3\xa4iteks nagu klaasi-, puidu- ning kanepikiude, looduslikku ja s\xc3\xbcnteetilist kaut\xc5\xa1ukki ning tsinki ja pliid. K\xc3\xb5ige levinumad t\xc3\xbc\xc3\xbcblid on n\xc3\xbc\xc3\xbcdseks plastikt\xc3\xbc\xc3\xbcblid ning need on leiutatud aastal 1958 sakslase Artur Fischeri poolt.\n_START_SECTION_\nKlassikaline t\xc3\xbc\xc3\xbcbel\n_START_PARAGRAPH_\nT\xc3\xa4nap\xc3\xa4eval on plastikt\xc3\xbc\xc3\xbcbel \xc3\xbcks levinumaid viise asjade seinale kinnitamiseks. T\xc3\xbc\xc3\xbcbel koosneb kahest osast, mis l\xc3\xa4hevad rohkem lahku, kui kruvi tungib vahele ning t\xc3\xbc\xc3\xbcbliribid takistavad t\xc3\xbc\xc3\xbcbli v\xc3\xa4lja tulekut.\n_START_SECTION_\nKiud- ja vaigusegud\n_START_PARAGRAPH_\nPehmesse seina, kuhu on raske puurida korralikku auku v\xc3\xb5i kus t\xc3\xbc\xc3\xbcbli laienemine v\xc3\xb5ib tekitada pragunemist kasutatakse k\xc3\xb5vendavat- v\xc3\xb5i pahtlisegu._NEWLINE_\xc3\x9cks esimestest segudest oli toodetud Rawlplug poolt ning koosnes valgest asbesti kiust, mida m\xc3\xbc\xc3\xbcdi lahtiselt tinan\xc3\xb5us. Kasutaja m\xc3\xa4rgas segu ning l\xc3\xbckkas segu t\xc3\xbc\xc3\xbcbliauku. See segu toimis v\xc3\xa4ga h\xc3\xa4sti, kuid asbesti ohtlikkuse t\xc3\xb5ttu pole segu enam saadaval. V\xc3\xa4ike tamper ning nael kuulusid samuti komplekti juurde. Teine v\xc3\xb5imalus on paigaldada puuvillane riie, mis on eelnevalt immutatud spetsiaalse kipsiseguga seina k\xc3\xbclge. Riie tehti m\xc3\xa4rjaks ning m\xc3\xa4ssiti \xc3\xbcmber t\xc3\xbc\xc3\xbcbli ning l\xc3\xbckati auku, m\xc3\xb5ne aja m\xc3\xb6\xc3\xb6dudes segu kivistus ning oli valmis kasutamiseks. Sellist kombinatsiooni kasutati m\xc3\xbc\xc3\xbcritiste, keraamiliste-, puit- ja kipsseinade puhul. N\xc3\xbc\xc3\xbcdisaegsed vaikude segud p\xc3\xb5hinevad pol\xc3\xbcestervaikudel.'